משה שגב

משה שגב (המוכר יותר בשם: שגב משה; נולד ב-29 בספטמבר 1973) הוא שף ומנחה תוכניות בישול ישראלי. למשה שגב היו 11 מסעדות (לפני הקורונה): מסעדת "שגב ארט" בהרצליה שנסגרה, "שגב אקספרס רמת החייל", "שגב אקספרס ראשון לציון", "שגב קיטשן גארדן" בהוד השרון ו"שגב קונספט" המשלב שלושה ברי אוכל במתחם אחד. את מתחמי "שגב קונספט" ניתן למצוא בתל אביב, כפר סבא, ראשון לציון, קריית ביאליק, נתניה ובאר שבע. משה שגב נולד למשפחת סבג בירושלים וגדל בראשון-לציון. הוא למד לבשל מאמו. בגיל 13.5 התחיל לעבוד במטבח הבאולינג בראשון-לציון. אחרי שירותו הצבאי בחטיבה 500 של חיל השריון למד עיצוב וגרפיקה, ועבד במקביל במטבח מלון רויאל ביץ' באילת, בבייגל נאש, ברשת ספגטים, מסעדת וונגולי, מסעדת ברברסקו, מסעדת רוטשילד, קייטרינג רוני ומגי, מסעדת "אודיאון" של מיקה שרון, מסעדת בריו דה קובה, מסעדת תמוז. למד בישול בתאילנד ובבית הספר תדמור, וכמו כן לימד בבתי ספר שונים לבישול. שגב התחיל את דרכו הקולינרית בטלוויזיה כאשר בשנת 2001 הופיע בתוכנית הבישול לילדים "עושים חיים וטעים" בהנחייתה של שרית וינו-אלעד, בעקבות הופעתו בתוכנית קיבל תוכנית בישול בערוץ הילדים בשם "פתוח" משם עבר לבשל בתוכניתו של יובל כספין "המסיבה", וב-2004 הנחה תוכנית בישול משל עצמו בשם "שגב במטבח". ובהמשך הייתה לו פינת בישול בתוכניתה של אודטה שוורץ בערוץ 10, כמו כן, היו לו פינות בישול בתוכניות "מומחים עם סגנון" ו"דברים טובים ב-7", בהנחייתה של שרון כידון. אחרי-כן הנחה מספר תוכניות בישול בערוץ 2, כגון: "שגב בא לבשל", "שגב בא לפנק" ו"שגב- המופע". בשנת 2012 הנחה שגב את תוכנית הבישול "הבסטה של שגב" ששודרה בערוץ 2, בשידורי רשת. בשנת 2013 החל להגיש באותו ערוץ את תוכנית הבישול "שגב עולמי". שגב היה השף הראשי של חברת התעופה "אל על" בין השנים 2012 עד 2017. פתח את מסעדת שגב בהרצליה פיתוח, ומסעדות שגב אקספרס ברמת החיל שבתל אביב ובקניון הזהב, שבראשון לציון. מסעדת "שגב" בהרצליה נבחרה על ידי כתב העת "על השולחן" לאחת מעשר המסעדות הטובות בישראל ושגב משה נבחר לשף השנה בשנת 2008. היא נבחרה לכך שוב בשנת 2009. (הקישור אינו פעיל, 28 בספטמבר 2020) ביולי 2015, פתח את הבר-מסעדה "שגב קונספט" בשרונה מרקט שבמתחם שרונה. במאי 2018 שגב גרם לתקרית דיפלומטית מביכה בעת ביקורו בישראל של ראש ממשלת יפן שינזו אבה, כאשר הגיש קינוח בתוך פסל בצורת נעל. ביולי 2022 השתתף בתוכנית "שף מתחלף" שמשודרת ברשת 13, והחליף מסעדה עם השף ירון שליו. בשנת 2005 נישא לסטייליסטית סנדרה רינגלר, ולהם שלושה בנים. מתגורר ברמת השרון. יומנו של שף, קריית גת, הוצאת קוראים, 2009. שגב אקספרס, קריית גת, הוצאת קוראים, 2009. מתכון להצלחה, קריית גת, הוצאת קוראים, 2011. מהשוק למטבח, קריית גת, הוצאת קוראים, 2014. "שגב", בתוך: חיליק גורפינקל, מסע קולינרי: מדריך מפה לטיולי אוכל, הוצאת מפה, תל אביב, 2009, עמ' 97. אתר התוכנית "אצל שגב במטבח" ביוגרפיה של שגב משה באתר בית הספר "תדמור" פרופיל באתר "שפים" ביוגרפיה באתר "שפים ישראלים" עדי דברת-מזריץ, השף שגב משה מקים חברת מזון, באתר TheMarker‏, 28 בספטמבר 2010 גבי בר-חיים, "בבוקר אני קם ומת מכאבים. לא יכול לזוז. הרופא רשם לי כדורים נגד חרדה. נכנסתי למיטה ולא יצאת שבוע. פשוט התפרקתי", באתר "ידיעות אחרונות", 15 בספטמבר 2016 רז שכניק, "לא ראיתי נעל, לכלוך או רגליים ואני עדיין לא רואה את זה", באתר "ידיעות אחרונות", 24 ביולי 2018 ליטל דוברוביצקי, הקוקטייל שעלה לשגב 37 אלף שקל: חילק חינם רק לנשים ויצטרך לפצות את הגברים, באתר ynet, 23 באוגוסט 2020 ביקורות על מסעדת שגב שגיא כהן, הנשגבות שבמלצריות: ביקור במסעדת שגב, באתר nrg‏, 5 בפברואר 2009 אמיר קמינר, ביקורת: "שגב" - מה שבתוך הקנקן, באתר ynet, 11 בנובמבר 2007 דניאל רוגוב, להיות נוה צדק, באתר הארץ, 20 באפריל 2007 נעה נבט, TheMarker, עסקית בשגב: ארוחה ששווה 115 לאדם, באתר הארץ, 22 באוגוסט 2010 אושרת יקותיאל, עכבר העיר אונליין, מסעדת שגב: מסעדה שמתאמצת אבל לא מצליחה, באתר הארץ, 17 בנובמבר 2010 גלי וולוצקי, שגב: עטיפת צלופן, באתר כלכליסט, 7 ביולי 2009 עדי בנימין, עכבר און ליין, שגב: לאכול עם עופרה שטראוס, באתר הארץ, 6 במאי 2007 יעוז סבר, אומנות הסלט: ביקורת במסעדת שגב בהרצליה פיתוח, באתר nrg‏, 26 באפריל 2009 מאיה פלמון מעוז, בשכונה של שגב, נענע 10‏, 4 במאי 2007 משה שגב, במיזם "אישים" לתיעוד היצירה הישראלית משה שגב, דף שער בספרייה הלאומית ביקורות על מסעדת שגב אקספרס דניאל רוגוב, שגב אקספרס: גורמה מעודכן להמונים, באתר הארץ, 18 ביוני 2009 אמיר קמינר, ביקורת מסעדה: למהר ולרוץ ל"שגב אקספרס", באתר ynet, 23 באפריל 2008 ראובן לייב, קולינריה מושלמת, באתר News1 מחלקה ראשונה, 5 באוקטובר 2010 אפרת נוימן‏, תראו איזה קטע, באתר וואלה, 24 בספטמבר 2009 מתכונים שי-לי ליפא, סודות מהמטבח של שגב, "על השולחן", 28 בפברואר 2008 ירדן לוי, בתיזמון מושלם: שגב משה מודד זמנים ל-5 מנות, באתר nrg‏, 6 באוקטובר 2009 סדרת מתכונים, נענע 10 סדרת מתכונים, netonews מתכונים, cookeat.co.il דני שדה, השף המעופף: שגב משה נכנס למטבח של אל על, באתר ynet, 1 בנובמבר 2010 המסעדות הטובות בישראל ההרכב הפותח: 10 המסעדות הטובות